Drifters (manga)

(bahasa Melayu: "Bergelandangan") ialah siri manga Jepun yang ditulis dan dilukis oleh Kouta Hirano. Siri manga ini diterbitkan majalah Shōnen Gahosha iakni Young King Ours pada April 2009. Siri ini berfokus pada pelbagai tokoh sejarah yang terhempas ke dunia lain, di mana kemampuan mereka diperlukan bagi menyelamatkan dunia lain itu daripada ancaman kebinasaan. Siri anime dari francais ini disiarkan dari Oktober sehingga Disember 2016; siri ini juga menyiarkan tiga animasi video asli (OVA), dengan ketiga-tiga episod itu disiarkan dari Disember 2017 sehingga November 2018.

Sinopsis 
Shimazu Toyohisa, seorang pembesar Puak Shimazu berjaya mencedarakan Ii Naomasa dalam Pertempuran Sekigahara, tetapi Toyohisa pun juga terluka parah dalam jibaku melawan pasukannya. Semasa beliau berjalan menjauhi medan perang dalam keadaan terhuyung-hayang, badan Toyohisa yang gemetar tidak lama lagi akan terbaring di tanah, tetapi tiba-tiba ia mendapati dirinya masuk ke sebuah ruang misteri. Sedikit lukanya tertutup, dan seorang lelaki berkaca mata yang duduk di meja memanggil namanya. Lelaki ini bernama Murasaki, dan dia menghantar Toyohisa melalui salah satu pintu. Ketika tersedar, beliau menganggap bahawa dirinya sudah mati tetapi Toyohisa hanya pitam. Beliau pun sedar lalu diberitahu oleh Nobunaga bahawa mereka berada di dunia lain. Di dunia itu, Toyohisa bertemu wira dan kesatria hebat lain seperti dirinya yang telah terhempas juga, dan bekerjasama dalam kumpulan wira isekai yang dikenali sebagai "Drifters".

Dunia ini mengandungi kedua-dua manusia asli dan beberapa bangsa khayalan, termasuk bunian, kerdil dan hobit. Walau bagaimanapun, dunia sedang berperang, dengan manusia melancarkan konflik tak bermakna menentang kumpulan wira dan kesatria lain, "Ends", yang ingin mengambil alih dunia dan membunuh semua "Drifters". Di bawah arahan Ends, terdapat banyak makhluk yang mengerikan, termasuk gergasi dan naga, yan mereka gunakan bagi memusnahkan segala-galanya. Pada permulaan siri ini, tentera Ends mengawal bahagian utara benua, dan cuba menyerang bahagian selatan melalui kubu pertahanan penting di hujung paling utara sebuah negara yang dipanggil Carneades. Sementara itu, "Octobrist Organization", sekumpulan ahli silap mata manusia yang berasal dari dunia ini, cuba menyatukan Drifters bagi menyelamatkan dunia mereka daripada Ends yang kejam.

Bon 
Siri manga ini telah terjual lebih daripada 1.5 juta salinan di seluruh dunia dalam lima bahasa berbeza. Drifters telah dicalonkan dua kali bagi Anugerah Manga Taishō tahunan, sekali pada tahun 2011 dan sekali lagi pada tahun 2012.  Manga ini juga diterima dengan baik oleh BAMFAS, dengan mengatakan bahawa "ragam aksi yang ditunjukkan dalam komik ini sungguh memukau sepanjang bab tankobon, pembaca tentu tidak sabar bagi membuja halaman selanjutnya."  Penulis bagi Crunchyroll merekodkan bahawa "penulisan kisah dalam manga Drifters bagai melompat ke mulut jerung, berbeza dari cliche genre isekai kebanyakan." The Inquisitr bersetuju dengan pendapat sederum menulis bahawa "peminat anime telah dilayan dengan aliran tetap subgenre Isekai ...tetapi Drifters, sungguh diluar prasangka kami."

Dalam sebuah tinjauan oleh laman web Jepun Anime Anime!, Drifters memenangi tempat kelima antara 10 hartanah manga teratas yang mempunyai adaptasi anime.

Nota

Rujukan